Shanam hte Wa ana amyu myu mai tsi ai
姜能治各种猪病
时间:2015-02-16 17:59:40 来源:德宏团结报
Shawa masha ni yong tsun ai hte maren, “Ningshug lado hta hkrang hkyi pot sha, yi-nam lado hta go shanam sha rai yang, tsi sara ntam ra ai” Nga ai ga malai go, Wa ko mung maren sha akyu rong nga ai.
Hpa majo nga yang, shanam hte Wa ana myu myu mai tsi ai.
Wa kan mase tsi na: Shanam gatsing hke 75, shadu jahkut kau sai Udi hkum 3 hpe, rau gatok mani nna galang ta jo u. Shing nrai agatsing re shanam hke 4(Shanam chyahkro hke mi), hpalap hke 2.5, htang hkye hke 7.5 hpe, hka hauhke 1000 hte rau shadu nna, wa hkum mi hpe lani mi 3 lang jo nna, matut nna 3 ya jo u. Wa gasha kan mase yang, shanam chyahkro hke 100, hpalap hke 250, htang hkye hke 750 hpe, rau shadu shaprut nna, jahku hpe Wa hkum mi haushin 250 jo, lani mi 2 lang, 3 ya jo jang mai lu ai.
Wa hkyi hpro ana tsi ladat: Shanam gatsing hke 150 hpe shadu nna, mang nsam la-son shari 4 bai gatok mani bang u. Shing nrai shanam hke 15, makoksi chyahkro hke 1.5 hpe, rau rin mani nna, lani mi 1-2 lang jo u.
Wa awo wo tsi ladat: Shanam gatsing hke 50, gaubong hpro 2, dai hpe gatok mani nna, tsa pa haushin 100 bang,Wa gaji hpe go loi grit. Shing nrai shanam gatsing hke 40, gaubong hpro hke 100, Jisu(紫苏) hke 25, htang hkye hke 75 hpe, rau shadu nna loi lumla re shaloi jo u, lani mi galang, matut nna 2 ya jo u. Wa hkron kap awo byin ai shaloi go shanam gatsing, gaubong hke 60, Wuiken(苇根) hke 100 hpe hka hte shadu nna galang ta jo u. Lama kan mase re kumla lom jang, shanam gatsing hpe gatok mani jo u, namnak kungkying 25 re Wa hpe shanam pa 3-5 jo na, lama Wa n sha ya jang, wa shat hte rau shadu jo u.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn